कक्राझार , 6 अक्टबरःमिरु दुलाराय बर' फरायसा आफादनि सोलोंथाय नेहाथारि कास्टम बसुमतारिनि दैदेन्नायाव फरायसा आफादनि मोनसे थान्दै हान्जाया बड'लेन्ड मुलुग सोलोंसालिनि भाइस सेन्सेलरनो गांसे गोसोखां बिलाइ गथायनाय जायो । मख'नाय जायोदि , बड'लेन्ड मुलुग सोलोंसालिनि सिङाव थानाय गुबुन गुबुन फरायसालिमाफोराव डिग्रिनि जोबथा एबा 6 थि सेमिस्टारनि आन्जादखौ 100 जौखोन्दो नम्बर थानाय खुंनो नागिरनायखौ लानानै जोबथा सेमिस्टारआव फरायगासिनो थानाय गोबां फरायसाफोरानो मिरु एबसुनिसिम खौरां हरदों आरो अजद होदों । दुलाराय बर' फरायसा आफादया जेब्लाबो गुन गोनां सोलोंथायनि सायावनो खामानि मावबोगासिनो दं आरो मावलांबाय थागोन । नाथाय बोहैथि बोसोराव कभिड - 19 एबा करना भाइरासनि गिलु - बालु साग्लोबनायनि जाहोनाव फरायसाफोरा सोलोंथाय लानायनिफ्राय गोजानाव थानो गोनां जाबोदों । बेनिखायनो गुबुन गुबुन मुलुग सोलोंसालि जेरै - गुवाहाटी मुलुग सोलोंसालि आरो कटन मुलुग सोलोंसालिया डिग्रिनि जोबथा एबा स्टारनि आन्जादखौ जेरैबायदि 50 जौखोन्दोनि थाखाय खुंनो लाहार - फाहार खालामदों बे एखे रोखोमैनो बड'लेन्ड मलगसोलोंसालिखौबो 50 जौखोन्दोनि आन्जादखौ खुंनो थाखाय मुलुगसोलोंसालिनि भिसिनो मिरु एबसुनि लोगो सोलोंथाय नेहाथारि अबित नार्जारि , सुबुं फोनांजाब नेहाथारि बिरदाव बर' , लोगो थुनलाइ नेहाथारि सुमित नार्जारि , मावख' नेहाथारि बुदिरा बसुमतारिमोनहाबो बाहागो लादोंमोन । बबेखानि भिसि गैयैनि जाहोनाव गोसोखां बिलाइखौ इन्सार्च पात्रनो गथायनाय जादों होन्नानै मिरु एबसुनि सोलोंथाय नेहाथारि कास्टम बसुमतारिआ गांसे रादाब बिबुंसारनि गेजेरजों फोरमाहरदों । 
एबसुनि थान्दै हान्जाया बड'लेन्ड मुलुग सोलोंसालिनि भिसिनो गोसोखां बिलाइ गथायदों